
EL A DURA UN POCO, PERO 

DIABIERNA ULTIMO TEAM Dl ATRACO A PONE 
MAN RIBA UN ATRACADOR COLOMBIANO 




Experience the difference 

Alarm Installation 
Camera Installation 
Online viewing 
Monitoring Service 
Guard Service 
Patrol Service 


yourjrrotectum IXVKST 

jfortner stnce iqq6 <;;^il^^y^SECUIll5 K.V, 


We don’t just say it... Phone: (297) 582-7252 

We Guarantee it ! E-mail: insec@setarnet.aw 






Solutions for Finance, Manufacturing, 
Whoiesaie Distribution, Professional 
Services, HRM, CRM and BPM 


Business Processes 

Markelling, SaJes and Servtce 
La^islics & Supply Chaln Management 
Reporling & Compiiance 
Plannlng & Pnoduction 
Finance & AccounUng 
Projecl ManagemQnt 


Supporting oll 

your business octivlties 

Our goal te to underatand and antlcipate your bualness 
regLjirementsJt means lliat everthing we do is 
geared towards eouipping you wilh soiutions thet 
will help yoLj suceeed as markets evolve 



ExQct. And it qII comes toQether. 


Teli 583-7072 | info@ycc.int.com | www.vcc-intcom 

pa mas c’un ora y te den oranan di merdia, 
ELMAR y SETAR tabata n’e sitio trahando 
rib’e wayanan di coriente y di SETAR. 


Inmediatamente a pidi presencia di ELMAR 
cu hopi urgencia pa nan Idta e wayanan for di 
rib’e auto, pa asina brandweer por a cuminsa 
cu e trabounan di corta e auto y saca e chauf- 
feur cu tabata herida. 

Despues cu e chauffeur a keda libera, personal 
di ambulans a prepar’e n’e sitio y a transport’e 
cu urgencia pa hospital. 

Aparentemente e auto tabata biniendo cu 
velocidad halto for di p’abou y e chauffeur 
lo a perde control rib’e stuur, baha caminda 
y dal contra un palo di lus kibr’e den dos, pa 
despues dal contra un mata di kwihi y bolter. 


Chauffeur a perde control dal un 
pal'i lus kibra pa despues bay dal 
contra un mata di kwihi y bolter 


DIADOMINGO algo pasa di 6’or di 
mainta, polis, materialwagen di brandweer y 
ambulans a wordo manda cu urgencia rib’e 
caminda prinicipal di Paradera, na altura di 
Burger King, pa un auto cu a bolter y cu lo 
a kibra un palo di lus, cu consecuencia cu e 
bario completo di Paradera a keda sin cori- 
ente. 

Na yegada nan ta bin topa cu un transfor- 
mator di coriente benta abou, un palo di lus 
kibra den dos y un Suzuki Swift cu a bolter 
den banda contra un mata di kwihi. 

E chauffeur tabata pega den e auto y riba e 
auto tabata tin varios waya di coriente. 

Practicando beach tenis, den solo cayente 

Empleaclo di Aruba 
Bank a haya atake 
di curazon y fayece 



TABATA diadomingo 
atardi, algo pasa di 4 or, 
un empleado di Aruba 
Bank hungando Beach 
Tennis cu mas persona 
na Eagle Beach a haya 
atake di curazon y a sak 
den otro. Ta ser bisa cu 
e tabata hungando e mo- 
mento ey cu su yiu. 

For di e momento ey, e 
no a reacciona mas. Di 
biaha hendenan presente 
a cuminsa practica CPR 
cune, mientras cu ambu- 


lance tabata na caminda. 
Presente tabata un dok- 
ter amigo den persona di 
dr. Wijngarden, kende 
a practica reanimacion 
cune, pero sin ningun 
resultado. Ambulance 
tambe a yega y sigui cu 
e practica pa mas cu 40 
minuut manera con e 
regla ta stipula pero nada, 
a purba shock e curason 
y no tabata haya nada di 
pulso. 

Asina pa 4:50 atardi su 


amigo dokter Wijngar- 
den a constata morto di 
Ronald R. Dorsiel, naci 


na Curacao na 1964, Ider 
men e tabatin 53 aña di 
edad. Condolencia ta 


bay pa su coleganan di 
Aruba Bank y na su de- 
mas famia. 


El Q dura un poco, pero 

Diabierna ullimo Team di Atraco a pone 
man riba un atracador Colombiano 



DIABIERNA ultimo pa 
16:45 Team di Aresto a de- 
tene e sospechoso R.C.S.B. 
naci na Colombia di 42 aña. 
den Koningstraat. 

T’asina cu e persona ald ta ser 
sospecha di varios atraco riba 
negoshinan. Atraco Team 
a traha dia y nochi y a bay 
over na pidi pa su detencion 
y diabierna tardi esaki a tuma 
lugar. 

Na momento cu Team di 
Aresto a topa cu e sospechoso, 
e tabatin dos persona cune. 

E sospechoso tabata traha 
tambe como taxi pirata. E 
dos personanan wordo deteni 
tambe, pero despues nan a ser 
laga den libertad . 

Atraco Team a bay na un 
cas na Montaña unda e so- 
spechoso ta biba y a haci un 
buskeda den e cas. A usa e 
cacho di K-9. Atraco Team 
ta keda traha p’asina resolve 
loke t’e atraconan. 

Crimen no ta paga pasobra bo 
lo ser gara. 

Cuerpo Policial ta pidi pueblo 
pa keda yama tiplijn 11141 
y laga bo informacion. Bo 
anonimidad ta garantisa. 

Pelea na Gusto Nighlclub a caba 
cu un persona herida y dos deleni 


DIADOMINGO marduga den careda di 1:45, 
polis y ambulans a wordo manda pa Gusto na The 
Village. 

Prome informacion tabata papia di un security cu lo 
a uza su ‘taser’ contra un hende. 

Na yegada, tanto unidadnan policial di am- 
bulans a bin realisa cu no tin nigun perso- 
na cu señal di lo a haya ‘taser’ riba su curpa. 
Loke si a pasa tabata un bringamento cu skopmento 
entre algun security y algun homber cu ta bin di 
Hulanda, supuestamente militar. 

E supuesto militarnan lo a bay p’afor y manda 
piedra p’aden y comete destruccion di un borchi. 
Un di e supuesto militarnan a haya mas sla cu otro 
y a wordo hiba hospital cu ambulans. 

Dos di nan cu kier a cana bay y huy di e luga, a 
wordo deteni. 

Segun polis, e grupo tabata mas grandi pero nan 
lo a bandona e sitio prome cu polisnan a yega. 
Prome cu transportwagen a yega, un di e supuesto 
militarnan a cuminsa saca. 


fSS^#1 Online 


& Primlto 

Experto den Coitieh^n 

Solucion pa problema di 

Tel: 583-1400 


fruminsa, prfiata, kakalaka 

Fax: 583-14444 


CallToday: 5884000 

Facebook: 


Freetermitequotation. 

www.facebook.com/awemainta 



Website: www.awemainta.com 



E-mail; noticia@awemainta.com 




B&P/INTERFACE ARUBA n.v. 

Con^uttatii^* und Training 



W#'r# lo arkooijnee' the training ^cbedule For the of Oetob«r through Nov&mbor^dl 7. 

Wç caii ^Im? provide fhese tr^ining Customized In-COmpány fr^ining:. 


* Practical Management fOctober 241 

* Supervisory Skills Advar>ced (October 2Sj 

* Warehou^e & Logistics Advanced (October 281 

* HR Assistant (November 2 ) 

- Managing Disciplinary Actions (November 7) 

* Sick Leave Management (November 131 

* Service Entbusiasm and Improvement (November 1$) 

* Purchasing aod Stock Management Basic (November IBJ 
’ Oealing with Oifñcult People^ Situations 

ar>d Problem Resolution (November 2S) 


fa ceboo k .co m / b pi n te rfa ce 


Foradditional information and registration pieasecontact us! 
Emait: bpinterfaceaua@setarnet-aw Tel: 594-5533 / 5S7-7S50 

Duronte ATECH Conference 

N.V. Elmar ta sostene 
desaroyo den tecnologia 
y inovacion cu Tech 
Playground, PL<Y 

DIA 27 y 28 di october lo tuma lugar e grandioso 
ATECH Conference, unda cu Aruba lo ricibi bishita 
di oradornan internacional cu lo comparti nan idea, 
pensamento y experencia riba diferente area di tec- 
nologia, entrepreneurship y inovacion. Durante e 
conferencia tin un seccion completamente destina pa 
‘developers’ y ‘innovators’, patrocina pa N.V. Elmar, 
unda cu por wak con innovators ta desaroya diferente 
tipo di tecnologia. No solamente bishitantenan por 
wak, pero tambe por desaroya conhuntamente cu 
tur compania presente. N.V. Elmar ta sumamente 
impresiona cu iniciativanan manera ATECH y Tech 
Playground, unda conhuntamente cu Brenchi’s Lab 
ta stimula mas hende pa desaroya tecnologia y alabes 
comparti conocimento y practica. Pa e motibo aki 
N.V. Elmar ta demostra su sosten y respaldo na AT- 
ECH su Tech Playground, PL<Y. 

N.V. Elmar y Inovacion 

N.V. Elmar ta un compania estatal cu ta conoci pa 
distribucion di coriente, pero durante e ultimo añanan 
ta dedica na crea productonan nobo y tambe redifini 
eficiencia den energia y consumo. N.V. Elmar reci- 
entemente a lansa Smart Pre-Paid Meter unda cu 
meternan pre-pago di cas por comunica cu e sistema 
di N.V. Elmar y di e manera aki haci’e posibel cu usu- 
arionan pa medio di nan telefon of tablet por controla 
y coordina nan propio consumo di coriente. Esaki 
sigur ta un inovacion remarcabel. Un otro proyecto 
pa stimula inovacion y sostenibilidad den nos comu- 
nidad t’e impactante E-TREE. Esaki ta un structura 
conoci como un “Solar Artwork” cu den e caso aki ta 
den forma di nos Fofoti, unda e foyonan ta den forma 
di panelnan solar. Na e E-TREE por sinta relaha y 
na mes momento recarga telefon. Actualmente tin 3 
E-TREE, na San Nicolas banda di Oficina di ATA, 
Plaza Padu, y na yegada di crucero. 

EV Charging Station 

Por a tuma nota for di algun tempo cu N.V. Elmar 
ta stimula uzo di Autonan Electrico. A desaroya 
un EV Charging Station na Elmar Hato, unda cu 
doñonan di auto electrico por recarga nan vehiculo 
den un tempo hopi liher. Durante ATECH su Tech 
Playground conoci como ‘PL<Y’ bishitantenan por 
bishita booth di N.V. Elmar pa ricibi mas informacion 
tocante desaroyo di tecnologianan nobo den energia. 
N.V. Elmar ta orguyoso di por forma parti di un 
conferencia renombra, ATECH, y na mes momento 
contribui cu Tech Playground, PL<Y. 

Pa mas informacion encuanto tickets y schedule di 
e conferencia por bishita www. atechconference.com 
of bishita Co.Lab Workspace na Dakota. 



EVPowerPro 



ELMAR 

Redefining Energy 


N.V. Elmar lo forma parti di .^L>Y. 




REDEFiNING 





N.V. Elmar conhuntamente cu ATECH ta invita 
tur 'developers' y 'innovators' pa asisti 


Diabierna 27 y Diasabra 28 di October 



na ATECH Conference 


Bishita e 


desaroya technologia 


ATECH 


TECH PLAYGROUND 


Tickets obtenibel riba r ^ 

atechcoñference.com of na Co.lab Workspace na Dakota * 


Redefining Energy 

Turista ta worde 
alcansa pa un aute 
dilanti Renaissance 
Marina Tewer 



DIASABRA algo pasa di 11 ’or di anochi, polis y 
ambulans a wordo manda cu urgencia na L.G Smith 
Boulevard, na altura di Renaissance Marina Tower, 
pa un auto cu lo a dal un turista. 

Na yegada polis a bin topa cu un meneer benta riba 
vloer y un dama cu tabata grita sin piedad. 

E meneer, kende ta un turista, a bay pa crusa e 
caminda y probablemente no a pone bon tino y a 
subi caminda net na momento cu di pariba tabata 
biniendo un Nissan Silvia. 

E impacto tabata basta fuerte, e cabayero a haya un 
kap basta hundo na su frenta y tabata sangrando 
bastante. 

Den e impacto, e turista lo a dal cu su cabes contra 
e windshield y a scheur esaki. 

Despues cu personal di ambulans a trata e turista n’e 
sitio, a transport’e pa hospital. 

Despues di un rato a drenta informacion cu e turista 
su situacion ta stabil. 

E Nissan Silvia a keda confisca y a wordo transporta 
pa warda di polis pa mas investigacion. 

10 dia despues di un alruco a 
haya auto di e victima bandona 
rib'un tereno yen di auto bieu 




Job Opportunity 



Caribbean Palm Village Resort 
Seeking energetic, motivated 
individual to function as: 

Maintenance-man 


DIASABRA atardi algo prome cu 
4’or, polis a haya informacion cu lo tin 
un auto basta nobo laga atras rib’un 
tereno caminda tin varios otro auto 
bieu staciona. 

Na nan yegada, polis a bin topa cu 
un Toyota Sienna Blanco, mesora nan 
a bin compronde cu e auto tabata invo- 
lucra den un caso di atraco 10 dia pasa, 
den cual un turista a bira victima. 

E atraco mes a sosode diaranson 11 
di october, pa mas o menos 11 ‘or di 
anochi, dilanti di Brickell Bay. 

E turista a bay pa subi su v-car, e Toyota 
Sienna blanco, y net n’e momento ey 
dos homber cu un arma di candela a 
acerca e auto y a bise ”Get out of the 


car” y subi e auto bay cune. 

E mesun anochi aki polis a haci un 
buskeda intensivo, pero no a logra lo- 
calisa e auto. 

Atraco Team a tuma declaracion di e 
victima di atraco. 

E auto aki despues di 10 dia a wordo 
haya rib’e tereno na Brasil, mey mey 
di varios auto bieu bandona. E plachi 
number di e v-car a wordo kita. 

Polis n’e sitio a pidi pa presencia di 
departamento tecnico di polis y tambe 
Atraco Team. 

E auto a keda confisca pa mas investiga- 
cion y cu takelwagen el a wordo trans- 
porta pa warda di polis na San Nicolas. 


Qualifications: 

o M.T.S. or E.P.B diploma 

o Minimum 1 year experience in similar position 
in hospitality industry 

Requirements: 

o Experience preferred in HVAC, refrigeration, 

Electra, and plumbing 
o Good communication skills 

o Flexibility with shift schedules & Holidays shifts 
o Team player 

o A positive attitude 

o Must speak English, Spanish, Dutch & Papiamento 

We offer: 

Competitive Wages & Attractive Benefits 

Please apply by sending your resume to e-mail: 

mary@cpvr.com by deadline, October 19, 2017. 

For more information please contact: 

Mary Werleman at the Human Resources Department at 
Tel: 5262889 or Fax: 5866417 

Auto ta dal turista dilanti Superfeed Piaza 



DIABIERNA algo 
pasa di 7’or y mey di ano- 
chi, polis y ambulans a 


wordo pidi pa bay cu ur- 
gencia n’e crusada dilanti 
di Superfood Plaza, pa 


motibo cu un auto a caba 
di alcansa un turista. 


Na yegada di e patruya 
nan a topa cu e turista 
tabata seriamente herida, 


cu un brasa mal kibra, cu 
sla na cabes y tambe 
basta rasca na su curpa. 



inside Lennoxr^ innovation — k. 

j_ \ ' 



QUALITY PRODUCTS- QUALITY ADVICES - QUALITY SERVICES 



FERTEC NV 



CAYA ERNESTO PETRONIA 45 
5882860 - 5633766 

FERTECNV_MFER@OUTLOOK.COM 




* ENERGY EFFICIENCY - UP TO 26 SEER 

* SOUND RATING - AS LOW AS 59 DB 

* SOLAR POWER CONNECTION 
ENERGY SAVINGS GUARANTEED 

*l^/7 AIR CONDITIONING FOR LESS THEN AFL. 250 A 
MONTH 




REDTJ C UH UATIN G"A ND^ 
COOLING BILLS BY y\ 



Despues cu personal di 
ambulans a trat’e n’e 
sitio, a transport’e cu 
hopi urgencia pa hospi- 
tal unda slachtofferhulp 
mester a presenta pa 
atende cu e famia. 

Durante e impacto fuerte, 
e turista probablemente 
lo cay rib’e hood di e 
auto y asina lo a kibra 
e windshield di e auto, 
un Kia Picanto Shinishi, 
maneha pa un dama. 

Polis di trafico a keda 
pa basta rato n’e sitio 
y a pidi pa presencia di 
polisnan tecnico pa yuda 
den e investigacion. 

Conocido di polis 
ta bolbe maltrala 
su pareba 



DIABIERNA marduga un biaha mas polisnan di 
Santa Cruz ta hayanan ta bay un adres conoci na 
Macuarima. Esaki p’e mes un problema cada biaha, 
un conoci di nan cu ta maltrata su pareha. 

Na yegada di varios patruya, y sabiendo cu e persona 
aki ta uno sumamente problematico, a deten’e mes 
ora. E señora tabara herida y ta p’e motibo ey a pidi 
presencia di ambulans. Paramediconan a dicidi di 
transport’e pa hospital pa haya atencion medico pa 
su golpinan. 




Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 


Seh Noticia 

Durante control polis ta detene un 
persona cu tabatin droga den su poder 



DIABIERNA den 

oranan di marduga, 
durante un control 
policial, agentenan cu 
tabata pasando riba 
Avenida Alo Tromp a 
ripara un persona actu- 
ando hopi sospechoso. 

Mesora nan a opta 
pa baha y controla e 
persona aki. 

Na momento cu nan 
tabata controlando e 
persona, e agentenan 
policial a bin hay’e cu 
droga den su poder. 

Inmediatamente nan 
a detene e persona aki 
y transporte pa warda 
di polis pa mas inves- 
tigacion. 


Cuminda cu posiblemente 
tabata contene un sustancia 
ilegal a pone homber perde 
cabes pa un bon rato 



M inistro encarga cu Salubridad ta anuncia cu entrante 
24october 2(XL7durante 14 dia lo tin oportunidad pa un y tur 
tuma conocemento na Departamento di Legislacion y Asunto 
Huridico, Schodandslraat53; di un peticion cu a ser haci pa 
obtene un koffiehuis/restaurantveraunnina B pa e parcela 
Pastxxr Hencb'itelraat 132 E permisonan aki ta concerni e.o. 
benta di bebida sterki por detal y cuminda pa wordo consumi 
den e parcela. Durante dicho periodo aki tur hende por expresa 
por escrito nan obheccion contra dunamento di e permisonan 
menciona, dirigi na e M inistro encarga cu Salubridad, via 
intermediacion di Directordi Departamento di Legislacion y 
Asunto Huridico, Schotlandstraat 53. 



DIABIERNA marduga polis a haya informacion cu un persona aparentemente 
lo a come cuminda cu un tipo di droga y cu e lo a bira agresivo despues di a 
come e cuminda. 



Inmediatamente polis a cuminsa tira bista riba un Honda Fit col- 
or cora, maneha p’e homber, cu a sali for di un adres na Montaña. 
Algun rato despues di e sucedido, a mir’e auto aki ariba parkeerplaats di Wendy’s 
na Belgiéstraat. 

Polis a bay n’e sitio y a topa cu e cabayero cu tabata mustra keto. 

Polisnan lo a dune un lift pa cas di su mayornan y mas despues un famia a bay 
busca e auto. Kiko exactamente a wordo poni den e cuminda, ta keda e pregunta. 









































AWEMainta Dialuna, 23 October 2017 


11 


Festival di Frula 

na Ling & 


y Berdura 
Sens 


LING & Sons, e supermercado di mas grandi di 
Aruba tin su grandioso “Produce Festival” diasabra 
28 di october di 8’or di mainta pa 5’or di atardi. 
Durante e Produce Festival e supermercado ta ofrece 
un gran variedad di oferta special riba fruta y berdura. 
Ling <Sc Sons ta conoci pa tin e mihor calidad di fruta 
y berdura na Aruba y cu un variedad grandi incluy- 
endo fruta exótico y organico. 

Además di bon prijs, e supermercado ta ofrece tasting 
tambe pa clientenan por purba. 

E aña aki e tema di e mercado lo ta Halloween na 
unda cu e supermercado lo organisa tambe actividad- 
nan pa henter famia. 

Lo tin competencia di “Pumpkin Carving” unda 
muchanan entre 5 a 10 aña por participa. 

Pa participa por inschrijf riba e Facebook page di 
Ling and Sons. Ling and Sons lo scoge 20 mucha pa 
participa. 

Tambe tin un Best Costume Competition pa 
muchanan di tur edad. Participación ta hopi simpel. 
Muchanan mester djies avisa na Customer Service 
dia 28 di october cu nan a bin pa participa y team di 
Ling and Sons lo saca nan potret den nan costume. 
Esaki entre 8’or y 4’or di atardi. 

Na final di evento hurado di Ling and Sons lo scoge 
3 ganador cu lo gana un macutu di producto. 

Bo kier conoce mas di e fruta y berdura di Ling & 
Sons y disfruta di super bon oferta? Bishita e Produce 
Eestival di Ling <Sc Sons e fin di siman ald. 

Pa mas información bishita e website www.lingand- 
sons.com of Eacebook page di Ling & Sons www. 
facebook/lingandsons 


Website info 

-Produce festival- 

Ling <Sc Sons has its grand produce festival Saturday 
October 28th from 8.00 am to 5.00 pm. During 
this festival Ling <Sc Sons showcases its fruit and 
vegetables. 

The produce festival offers customers great specials, 
tastings and a chance to win prizes. 

This year’s festival theme is Halloween. The store 
will be organizing a pumpkin carving competition 
for children ages 5 to 10. Parents can sign up their 
kids on the Ling <Sc Sons facebook page. 

Also fun this year is the best costume competition. 
Super simple to participate! Simply show up between 



8am and 4pm in your best costume and have 
your picture taken at 
the customer ser- 
vice desk. 

At the end of 
the festival 
Ling Sc Sons 
will pick 3 win- 
ners. Winner will 
receive a large bas- 
ket full of goodies. 

An overall great shopping 
experience awaits you at 
the produce festival. See 
you there! 



LING&SONS 

lER 


f ATURDAY OCTOBER 28 FROM 8 AM TO f PM 

GREAT fruit & vegetable spedals, tastings 
and fun activities for the whole family! 




compcfttigjr 

SIMPLE 


PVuPWI 

|m ifl ftore. 


ALL PARTICIPANTS WILL RECEIVE A CIFTI 


THE# 

SUPERMARKET 

INARUBA 


For more information please call (297) 521-2370 
Open Monday to Saturday from 8am to 9pm. 
Sunday from 8am to 6pm 
www.lingandsons.com 


(5^ IN STORE! 

J UKE US ON 

iwFacebook 

AHATA: Ami ta Turismo 

Vercellio Slalie gusla pa lurislanan regresa conlenlo 

Brindando nan bon servicio ta pone cu nan ta bisa otro 



AHATA su programa 
“Ami ta Turismo” ta 
reconoce esnan cu ta 
traha direct y indirect cu 
turismo. Setar a scoge 
Vercellio Statie, como 
un “Business Premises 
Expert” pa nominado 
di “Ami ta Turismo”. E 
ta un tecnico di Setar y 
ta acerca clientenan na 
momento cu nan tin cu- 
alkier problema, di cual 
e mester drecha esaki y 
lag’e optimal. 

E tin 9 aña den servi- 


cio na Setar, unda cu 
el a cambia 2 biaha un 
funcion. Pero su trabou 
actualmente ta pa at- 
ende clientenan cu cual- 
kier problema, cu mester 
“troubleshooting” y Ver- 
cellio Statie t’esun cu lo 
presenta pa atende cu e 
situacion. 

E motibo cu el a tuma e 
trabou aki ta pasobra e 
gusta yuda hende. Ora e 
eherce su trabou dor di 
yuda cliente y nota cu 
na final e cliente ta sat- 



AutoTruck-Bus-Brommer 

Trailer 

RlJlCi 

HCRmUS 

RIJSCHOOL NV 

5943263 / 5826732 

Hermusrijschoolnv.com 




isfecho, esey ta su meta 
principal. Setar a dun’e 
un bon oportunidad p’e 
haci loke e gusta. 

Un momento inolvida- 
bel p’e ta cu turistanan, 
pasobra tin biaha nan ta 
ricibi kehonan cu nan ta 
rabia y nan no kier warda 
mas, pero ora di yega 
cerca e persona e storia 
ta completamente otro. 
Aki ta unda el a topa cu 
nan ta jolly y tin ora nan 
ta ofrece bo pa bin un 
fiesta unda nan ta y esaki 
ta pone cu tin biaha nan 
mes no sa con pa reac- 
ciona. 

Un conseho cu Vercellio 
Statie tin n’esnan cu ta 
drenta pa traha den tur- 
ismo ta pa no pensa cu 
ta haya un trabou pa djis 
haci e trabou y bay cas y 
esey a caba. 

Pa turismo ta cu bo ta 
laga un bon impresion 
atras pa cualkier turista 
cu ta haci uzo di locual 
bo ta duna servicio y no 
p’aldnan so, pero e turis- 
ta por bay cas bek y bisa 
cu e servicio na Aruba 
tabata tremendo. Asina 
aki por tin mas turista cu 


ta bin Aruba. 

Edwin Mohammed ta 
Manager Business Tele- 
communication System 
di Setar y ta hefe di Ver- 
cellio Statie, kende ta un 
persona y tecnico serio 
den su trabou. 

E ta un persona cu ora e 
termina cu su trabou, e 
ta gusta p’e cliente keda 
satisfecho cu e trabou cu 
el a haci. 

Hopi biaha ora cu Vercel- 
lio Statie bay un trabou, 
e ta den un posicion cu 
e tin di yuda un cliente 
cu problema, ora di haci 
esaki e kier laga un bon 
impresion di Setar y di su 
mesun persona. Esaki ta 
pone cu Setar ta balora 
e servicio y tecnico di 
Vercellio Statie. 

Clientenan a duna hopi 
comentario di e servicio- 
nan di Vercellio Statie. 
Hopi den forma di e-mail 
e clientenan ta expresa 
nan gratitud, profesional- 
ismo, cariño y carisma cu 
e ta brinda na nan. Asina 
cu e termina cu un tra- 
bou y bay, e clientenan 
ta keda cu un recuerdo 
ameno di e bon servicio 


cu e tecnico di Setar Ver- 
cellio Statie ta desplega. 
Edwin Mohammed ta 
recorda cu recientemente 
Vercellio Statie tabata na 
un area turistico y e ta- 
bata haciendo un trabou, 
pero e tabatin problema 
cu esaki. 

E1 a tuma contacto cu Ed- 
win Mohammed bisando 
cu e ta bay check un otro 
cliente, pasobra e servicio 
n’e cliente no ta trahando 
y e Ider a mira si ta algo 
structural of algo di cli- 
ente. Esey t’e caracteristi- 
canan cu Vercellio Statie 
ta brinda y esaki t’e parti 
fuerte di dje. E no ta keda 
na un cos so, pero Vercel- 
lio Statie ta purba haci lo 
maximo posibel. 

E mensahe di e man- 
ager na Vercellio Statie 
ta p’e sigui progresa, p’e 
sigui haci e bon trabou y 
semper el a bisa Edwin 
Mohammed cu e gusta 
yuda hende. 

E trabou principal di 
Vercellio Statie ta yuda 
e clientenan, sigui haci 
asina, keda cu e mentali- 
dad ey y sigui bay dilanti, 
asina Edwin Mohammed 
a termina bisando. 

Holiday Inn Resort hunto Cuerpo Policial Aruba a organisa charla 

Empleadonan di hotel mihor prepara 
pa un caso di "Active Shooter" 



CUERPO Policial Amba a facilita un char- 
la riba “active shooter”, cu ta un situacion 
pasando mundialmente. A tene e charla na 
Holiday Inn Resort, suministrando infor- 
macion na empleadonan riba kico pa haci y 
con pa actua den situacion di un tiramento. 
Tur esnan cu a atende e charla a keda con- 
tento cu e informacion y guia, pasobra a 
haya diferente tip cu lo yuda nan no sola- 
mente na trabou, pero den nan bida diario 
tambe. 

John Larmonie di Departamento di Comuni- 
cacion, Informacion y Prevencion di Cuerpo 
Policial Aruba a conta cu nan a ricibi un 
invitacion di Holiday Inn pa facilita un train- 
ing n’e empleadonan riba “active shooter”. 
E tipo di training aki Polis ta dunando pa 
I aña caba, pero pa mas o menos 2 aña ta 
studiando e tendencia nan mundial. Atuma 
nota cu si un pais no ta prepara p’e, ora cu 
e yega e ta causa hopi daño. 

Un caso di “active shooter” ta hopi vio- 
lento y horibel, pero e ta bira mas teribel 
si hendenan no ta consciente di kico e ta y 
kico pa haci. P’e motibo aki a cuminsa cu e 
trainingnan. 


Cuerpo Policial Aruba kier pa tur empleado 
di tur hotel haya e curso, pero tambe lo desea 
di yega na otro negoshinan. 

Polis tin deseo di un dia yega na scolnan, 
pasobra e informacionnan aki ta hopi sim- 
pel. E unico reto cu nan tin ta con pa splica 
hende pakico e ta importante. 

Cuerpo Policial Aruba a cuminsa 
ofrece e charla ald aña pasa. Holi- 
day Inn Resort, pa subraya nan 
rol como ciudadano corporativo a 
haci tur lo posibel pa yega na Po- 
lis pa pidi un charla asina den un 
esfuerso pa conscientisa emplead- 
onan riba tendencia nan, asina Lila 
Fernandez, Training Manager di 
Holiday Inn Resort a expresa. 

Rond mundo ultimamente ta pas- 
ando hopi “active shooter” y como 
hotel nan ta haya bishita di hopi 
hende, cu ta pone cu nunca por sa 
ki situacion por sosode. 

Holiday Inn kier pa tur su em- 
pleadonan ta simplemente consci- 
ente, alerta y ta preveni. Nan no 



ta rescata hende manera Polis, pero e infor- 
macion ta hopi importante pa nan sa kico 
por haci pa evita un situacion mas drastico. 
E compania a probecha di e charla pa atende 
otro topiconan, manera di salud y seguridad. 
Nan a invita Cuerpo di Polis pa di dos biaha. 
Lila Fernandez ta di opinion cu ta bon pa tur 
hotel organisa e charla aki. Mester facilita e 
charla den un area unda cu tin hopi hende 
y esey ta un area cu e situacionnan aki por 
sosode. E organisacion tin un plan di accion 
pa un caso di emergencia y ta trahando riba 
dje. 

Nan ta trahando riba e procedura caba, unda 
cu e compania a manda informacion locual 
nan a haya for di Polis. Nan tin diferente 
liña di guia unda cu e compania a bisa nan 
cu tin e plan di core, sconde of ataca, y ta 
buscando kico tur mas lo por forma parti di 
e manual cu nan ta trahando actualmente 
riba dje. 


HAPPV 
t THOHY 

Dia 23 di October 2017 e 
juffrouw bafente di cas 

JESCARAINE MADURO 

ta cuinpli 23 aña. 

E ta ricibi hopi pcdaien di su 
mayornan Oscar y Jessica, 
di su rumannan Jesselaine y 
Jesmiraine, di Mamay Papa, 
dl Tanchi y Greg, di su primanan 
Jenneiaine y Jennevléne, 
di su primito Jehnrick, di Wela, 
di Welo y Annie, di su Padrino y 
Madrina y di demas famia Vrolijk, 
Maduro y Yarzagaray. 

Azeta di cushina basha riba caminda publico 



DIAHUEBS pa mas o menos 1 ’or di 
marduga, un patruya a wordo manda 
pa Moko pa motibo cu lo tabatin azeta 
basha rib’e caminda. 

Rib’e caminda di Catiri pa Moko, e 
polisnan atento a nota un container di 
plastic y un caha riba caminda. Un poco 
mas leu nan ta mira enberdad azeta rib’e 
caminda. 

Esald sigur ta forma peliger pa trafico. 

Mesora Central di polis a avisa D.O.W 
pa benta poco tera rib’e azeta, despues 
cu a sigui bay direccion di Moko, eynan 
tambe tabatin azeta basha rib’e caminda. 
Bisiñanan a yuda polis basha santo rib’e 
caminda. 

Despues di un rato a drenta informacion 
cu na Rooi Afo, na altura di ” Nos Luga”, 
tambe tabatin azeta basha rib’e caminda. 
Personal di D.O.W a wordo avisa pa pasa 
tira santo riba tur caminda cu tabata tin 
azeta basha. 

Aparentemente lo ta trata di azeta di 
cushina, y segun testigo ta trata di un 
pickup Blanco cu dos homber den e bald 
tabata tira azeta rib’e caminda. 

Chauffeur burachi a causa accidente 
banda di brug di Madushi 




DIASABRA mainta riba e caminda di Kudawecha 
pa luz di trafico pa Misa di Noord net dilanti e brug 
di Madushi un auto Nissan Almera A-36997 a subi 
caminda y lora na man robez y dal den in Nissan 
Sentra A-46514. No tabatin hende herida, pero e 
chauffeur di Nissan Almera kier a bay for di e sitio. 
E auto no por a move dor di e daño. Polis a yega y 
e chauffeur a pasa test, cu a sali malo pe. E1 a keda 
deteni. Tur dos auto a keda totallos. 

Compania minero Canades: 


beslag di US$ 1.202 mioii riba PDVSA 


A pone 

WILLEMSTAD - Un compania minero di oro na Canada a pidi 
un tribunal na Den Haag pérmit pa pone beslag riba propiedad a 
razon di 1202 mion dólar di PDVSA na Corsou y Aruba. 

En realidad PDVSA no debe e compania Canadiense Crystallex 
International Corporation di Toronto directamente, pero nan 
a demandá PDVSA, pasobra e ta un compania 100% di estado 
Venezolano y eynan tin placa y propiedad. 

E abogado di PDVSA (estado Venezolano) na Hulanda ta mr. T.L. 
Claassens te Rotterdam. 

E peticion di e compania Canadiense ta data for di 5 di juli di 2011 
tempo cu Hugo Chávez a nacionalisá e minanan di oro riba cual e 
compania Canades tabatin contract pa explotá e minanan. 
PDVSA na turno a pidi Huez pa declará su mes incompetente pa 
trata un caso cu ta conserni un estado stranhero y cu ta na Ven- 
ezuela mester trata e caso. 

E compania Canadiense sabiendo cu ni resultado di un eleccion 
nan no ta respetá a pidi y a haña pérmit pa atendé e caso den un 
Corte Hulandes. 

Crystallex ta explotá mina di oro. Nan tin lisencia pa busca oro 
den e mina Las Cristinas na Venezuela. 


Den e periodo di 2008 te 2011 Gobierno Chavista a nacionalisá e 
minanan sin paga e Canadesnan compensacion. 

KICO PDVSA TIN DI HABER CU MINA DI ORO? 

Masha simpel nan ta un compania petrolero di estado Venezolano. 
PDVSAta doño di un compania Hulandes cuyama Propernyn B.V. 
Crystallex a hiba e caso den un Corte di Arbitrahe Internacional, 
pasobra tin un tratado di inversion entre Venezuela y Canada. 

Un veredicto di arbitrahe yama un veredicto ICSID y Corte di 
vVbitrahe a condená Venezuela pa paga e Canadesnan un daño y 
perhuicio di US 1,387 miar. 

Te cu awe Venezuela no a reaccioná riba e veredicto di arbitrahe 
cu ta válido internacionalmente. 

Loke e Canadesnan a haci ta pone beslag riba Propernyn cu ta di 
PDVSA y beslag riba tur placa y material cu otro companianan 
tin cu paga nan. 

Cu e veredicto den man, Crystallex a pidi y a haña pérmit pa pone 
beslag riba placa y producto cu PDVSA Aruba y PDVSA Corsou 
tin cu haña. 

E Canadesnan a haña pérmit di Corte Hulandes tambe pa ehecutá 
e veredicto. 





A pone beslag riba PDVSA Bonaire tambe: 

Dia 29 di november Corte lo dicta veredicto den caso Canades vs PDVSA 


WILLEMSTAD - E compania minero di oro Canades cu Hugo 
Chávez a kibra nan negoshi na Venezuela apesar cu nan tabatin 
lisencia legal pa explotá mina di oro, ta cobrando Venezuela ‘bub- 
bel en duars’ pe decision malbado di e tempo aya. 

Gobierno Venezolano c.q. Chávez tabata considerá su mes asina 
omnipotente cu su dede e ta mustra cu mester nacionalisá un com- 
pania of edificio, y esey tabata sosodé. 

Awor e dolornan ta sali, pasobra un compania cu sigur no a ‘lay 
down play dead’ ora Chávez a nacionalisá nan negoshi, te compania 
minero Canades Crystallex. 

E compania Canades a pone beslag riba factura pa un montante di 
1202 mion dólar di PDVSA, pasobra PDVSA ta Gobierno Vene- 
zolano y vice versa. 

Y unabes cu nan ta rancando jackpot, nan a pone beslag riba loke 
otronan tin cu paga PDVSA tambe na Bonaire y Hulanda. 
Crystallex a proba cu PDVSA Europe B.V. ta doño di un compania 


cu yama Propernyn y PDVSA te unico accionista di Bonaire Pe- 
troleum Corporation N.V. (BPC). PDV B.V. na Europa ta activo 
riba tereno di produci, refiná y bende petroli. 

BPC (Bonaire) tin un terminal petrolero na Bonaire caminda nan 
ta almacená petroli pa explotacion. 

Ku otro palabra: E Canadesnan di Crystallex a proba na Corte cu 
Propernyn ta haci negoshi petrolero. 

PDVSA di su parti ta bisa cu esey no ta nificá cu e negoshi di 
Propernyn ta negoshi di su accionista cu ta Gobierno Venezolano. 
PDVSA a splica Huez cu ta usa entrada di PDVSA directamente 
pa financiá presupuesto di Gobierno Venezolano. 

Gu e placa ey nan ta traha caretera, reparti alimento y cu Gobierno 
Venezolano ta usa e capital di PDVSA pa financia su gastonan. 
Pero esald no tin di haber cu e accionnan riba cual e Canadesnan 
a pone beslag. 

Huez a dicidi cu mirando tur esaki no tin motibo pa anulá e beslag- 
nan manera PDVSA a pidi. 

Ministerio Publico a anuncia cu 

Boet ta bira 300 florin pa core dor di lus coró, 
telefon tra'i stuur y core sin faha seguridad 


WILLEMSTAD - Diabierne 20 di october 2017 a trata varios 
caso di trafico den Corte. Esaki durante un extra sesion cu a keda 
incorporá den zittingsrol. 

Fiscal di Ministerio Publico (OM) a anunciá durante tratamento 
extra aki cu: Boet pa no bisti faha di seguridad den trafico ta bay 
bira proximamente 300 florin (transaccion ta bira 250 florin). 

Core dor di lus corá ta bay bira 300 florin (e montante di transac- 
cion ta bira 250 florin). 

Core tras di stuur cu telefon na man ta bay bira 300 florin (e trans- 
actiebedrag ta bira 250 florin). 

Recidivista den trafico a haña advertencia 

Diabierne ultimo a trata varios caso penal durante un tratamento 
extra den Corte. 

Intencion di Fiscal di Ministerio Publico (OM) Corsou tabata den 1 
caso pa exigi 4 siman prison condicional pa un homber pensionado 
kende na varios ocasion a haña boet pa core sin rijbewijs. 

E maneho contra recidivista den trafico tin sinembargo exito pa 
motibo cu e homber di edad respetá a logra di pasa examen pa su 
rijbewijs. Esey tabata motibo cu enbes di castigo condicional el a 
scapa den Corte cu solamente un advertencia. 

Notabel ta cu otro recidivistanan den trafico no a drenta den con- 
tacto atrobe cu Polis. 

Dado caso cu un recidivista haña un boet atrobe, ta pone OM di 
esaki na altura y por sigi un caso den Corte. Di e forma aki, asina 
Fiscal ta declará, nan ta adverti. 


Corle a trata 2 
accidente den 
trafico cu morto 

WILLEMSTAD - Diabierne atardi a trata den Corte un accidente 
cu morto den trafico. Sospechoso L.C. (21) tabata core 21 di februari 
riba Caracasbaaiweg. 

Na altura di Botica Sorsaca el a faya y no a wak den spiel na mo- 
mento di a lora links. E no a mira un motociclista cu a pasa un auto 
cu consecuencia cu e motociclista a keda alcansá y a perde su bida. 

Un di fraccion den trafico cu consecuensia hopi serio, tanto pa famia 
di difunto como p’e sospechoso cu a pidi disculpa den Corte y a 
mustra piedad. Mientrastanto el a busca yudansa serca un psicologo 
pa biba cu loke el a causa. 

Pa tog mustra e seriedad di e caso, a sentenciá e homber na un cas- 
tigo chiquito di 30 ora di trabao obligatorio (werkstraf) na servicio 
di comunidad, esaki sin ricibi pago. 

Tambe a trata un caso penal contra e homber E.G.D.C. kende dia 1 
di november 2014 a dal pa malo un ciclista cu su auto. 

Esaki despues di un intercambio di palabra entre e automobilista y 
un grupo di ciclista. E ciclista a sufri lesionan hopi grave. 

E sospechoso a keda sentenciá na un castigo pa maltrato pisá na un 
castigo di 140 ora di trabou boluntario na beneficio di comunidad. 


Castigonan suave den e caso di Bandera Grill 

Polis Randolph La 
Reine a sali liber 
pa falta di prueba 

WILLEMSTAD - Diabierna Huez a dicta sentencia den e 
caso di Bandera Grill cu como acusadonan principal Willem La 
Reine y su partner Adrienne Sintiago den e caso di traficacion 
humano. 

Ademas a figurá cu lo ta meti den e caso aki e Inspector di Polis 
Randolph La Reine, kende ta ocupá un puesto clave den Cuerpo 
Policial. 

E trio a keda acusá di negoshi di hende, esta maluzo di un se- 
ñora Venezolano di fam Camacho Chirinos, pon’é traha den 
prostitucion ald na Córsou. Na Venezuela caminda a reclutá 
Camacho Chirinos un tal “Lino” a fungi como intermediador. 

TRAGOMEISJES 

Relacioná cu e acusacionnan ariba mencioná tur 3 e acusa- 
donan a cay será pa un cierto periodo. E caso aki ultimamente 
a capta hopi atencion debi n’e tema “muhernan di trago”, esta 
principalmente stranheronan femenino cu ta keda explotá den 
e circuito di prostitucion. 

Den e sentencia di dianierna sinembargo Huez a conclui cu no 
tin prueba suficiente pa proba cu Randolph La Reine a haci su 
mes culpabel na un acto castigabel den e caso aki, como tal e 
Inspector di Polis aki lo no pérdé su trabou y tampoco lo keda 
castigá cu 6 luna di prizon condicional cu Fiscal a demandá. 
Den e sentencia ta bay bék den e file di Ministerio Publico y ta 
repasá kico precies Randolph La Reine a haci, pero cu den bista 
di Huez no ta un acto castigabel. 

Randolph La Reine riba peticion di su primo, “doño di Bandera 
Grill” a bay investigá kico algun Polis a bin haci na Bandera Grill 
y a sostené algun combersacion cu nan. 

Como tal a conclui cu e Polis aki a laga trék y hinca su mes den 
un conflicto, enbérdad el a purba yuda su primo, pero mas bien 
Ider a pone órdo den problemanan cu a surgi, entre e acusadonan 
y e señora Venezolano. 

Culpabel si segun Huez ta Willem La Reine y su partner Adri- 
enne Sintiago, pasobra nan a trata na abusá di señora Cama- 
cho Chirinos y di su situacion financiero penibel y hink’é den 
prostitucion. 

Ademas a keda proba cu doño di Bandera Grill, Willem La Reine 
a menasa e señora Venezolano. 

E sentencia cu Huez a dicta ta 6 luna di prizon condicional pa 
Willem La Reine y pa su partner Adrienne Sintiago 3 luna di 
prizon condicional y un periodo di prueba di 3 aña. 

E suma di 50.000 florin di daño y perhuicio cu e señora a pidi 
Huez a consider’é insuficiente substansiá, como tal no a honr’é. 

E petishon di Fiscal señora mr. Forbes Vicento pa confiscá e 
auto cu a sirbi pa transportacion di e victima, Huez no a con- 
siderá necesario, como tal e vehiculo aki lo keda entregá bék na 
Adrienne Sintiago. 

Ni deurwaarder no por pone beslag.... 

Hember debe 100*000 flerin, pere su 
sén ta den Fundacien Derdengelden 


WILLEMSTAD - Den curso di siman pasa Huez Civil den 
Promé Instancia a dicta sentencia den un caso caminda un pareha 
a cumpra un cas pa 450.000 florin, pero a paga 350.000 cash bou 
di condicion cu el a duna garantia riba papel cu e ta paga e 100 
mil despues. 

Solamente a surgi e problema cu ora e pareha a caba di cumpra e 
cas, nan a separá y e homber a drenta cu director di e compania cu 
ta cumpra, bende y huur cas. 

E otro problema ta cu ora e bendedor a bay cobra 100 mil florin, 
e cumprador no Ider a paga y e mester a manda deurwaarder pe. 
Solamente cu e deurwaarder no por a haci nada pa cobra e debe, 
pasobra e homber tabatin su sén den un construccion fiscal cu yama 
Stichting Derdengelden y te so por lanta e placa. 

E makelaar a bay Corte, pero Huez a dicta cu pena la bida e busca 
moda di kita e cas, pasobra e no por mishi cu e placa. 

STICHTING DERDENGELDEN 

E relato aki ta pa animá nos lesadornan pa informá nan mes di 
cuanto construccion tin riba tereno fiscal y monetario pa protehá 
nan capital. 

Antes ta abogado y notario so tabata usa un “Stichting Derdengelden” 
cu manera e nomber ta bisa, e ta administrá placa di otro hende. 

Awendia ken cu kier por lanta un fundacion asina pa protehá su 
capital den caso di un bancarota. 


Tur capital riba un cuenta asina no ta cay den boedel di bancarota 
y ningun hende por mishi cune. 

Den e caso aki te compania di makelaar Van Eennep Verhuur 
& Beheer B.V. na Oleandeerweg 17 a demandá e Eundacion 
Derdengelden Muller ScAssociates aki na Corsou. 

Dia 6 di óctober ultimo Huez a invitá e partidonan pa bin pleita 
nan caso y a dicta sentencia e siman pasa. 

Na 2013 un persona - nos ta protehá nan identidad - a bende 
c.q. cumpra e cas. Prijs di e cas tabata 450.000 florin, pero a paga 
solamente 350.000 y a cumbini firma un pagaré pe resto. 

E homber mester a bende e cas pa regla reparticion di boedel di su 
divorcio y a drenta un relacion nobo. 

E 100.000 florin tabata un fiansa na Verhuur B.V. E homber cu a 
divorciá a bay biba cu otro muher y danki n’e relacion amoroso no 
a cobr’é e placa. Pero e amor no a dura y e tambe a kibra. 

Pero no a cumpli cu e palabracion pa traspasá e cas y e bendedor 
a manda pone beslag. 

A prima bista un areglo asina ta duna e compania of persona cu tin 
e pagaré, derecho pa pone beslag sin bay Huez. 

Un fout e bendedor a haci, y esey ta cu e no a specificá bou di ki 
condicion e por cobra su placa y como tal e no tin derechi di laga 
deurwaarder pone beslag. 

Den e caso aki Huez a prohibi Stichting Derdengelden pa confiscá 
e cas sino nan tin cu paga un boet di 10.000 florin. 


Pa mama di yiu completamente fo'i órdo.. 

Mama di e adicto por haña pérmit pa internó su yiu 


WILLEMSTAD - Recientemente un famia di mama cu tata cu 7 
yiu a haña pérmit di Huez p’e mama bira curator di su yiu y asina 
habri posibilidad pa interné den un instituto caminda nan por duné 
tratamento, pasobra no ta tende di ningun hende. 

E caso ta tragico aki ta caminda un mama mester pidi pa interná 
su yiu den un centro di rehabilitacion, pero di otro banda hoben 
ta un peliger pa su mes y su becindario. 

E hoben ta usa droga pa loco y ta un moléster pa tur hende. 

Henter famia a declará cu e hoben tabata usa marihuana promé. 
Despues e tabata uza ‘molly’ y ne momentonan aki e ta adicto na 
‘crack’ y cocaina. E ta haña atake di paranoia y su comportacion 
ta depresivo. 


Henter dia e ta slénter riba caya, e ta cana sushi, e no ta come y ta 
biba riba caminda e ta hórta den pacus y tienda. 

Si e no haña sén e ta kibra tur cos den pacus of tienda. Nan a purba 
tur clase di rehabilitacion cune. 

Primeramente den e Centro Hogares Crea na Santo Domingo, 
Yabi di Libertad na Corsou y despues e tabata 5 siman den Centro 
di Motivacion na Aruba. E1 a uza asina tanto droga cu el a bira 
skizofreniko. 

E ta haci sushi unda cu ta riba caya y Polis ta harto di aresté. E 
mester bebe remedi, pero si no obligu’é, e no ta uza remedi. 

Huez a duna e mama instruccion pa dentro di 8 luna e raportá na 
Corte con e tratamento a bay. 

Aruba su Team 



di TK5 ta cla pa Corsou 




DIASABRA ultimo a entrega uniform n’e team di TK5 di Aruba cu lo participa 
n’e di 7 TK5 na Corsou cu e team hubenil. 

Despues di a parti e uniformnan Monica Pimentel a train e team y a focus riba 
e tecnica cu ta bay usa pa gana na Corsou. 

Aruba ta bay tin dos coach na Corsou cualnan ta Monica Pimentel y Jourdé 
Klabér. 

Aruba ta bay ta bon prepara pa enfrenta e paisnan internacional na Corsou cu 
e team dinamico cu nos a forma pa e di 7 TK5 di Corsou. 

Manera cu nos bolbe bek for di Corsou cu e Copa, nos lo cuminsa scout pa un 
team di Infantil, Cadet, Junior y Senior p’e di 7 TK5 di Surinam ya cu Aruba tin 
6 aña consecutivo ta gana e Copa aki hunto cu e team Infantil. 

Surinam a haci un yamada na nos pa nos bay cu tur 4 categoria, mirando cu nan 
kier celebra nan di 15 aña y nan kier haci esaki den grandi y Aruba lo bay sigur 
pa gana e di 7 Copa. 

Brazil Taekwondo Stichting tin confiansa den e team y e dos coachnan cu a 
wordo forma pa representa Aruba n’e di 7 TIk5 na Corsou. 

Danki na Lotto pa Deporte cu a haci posibel cu e team por participa n’e di 7 TK5 
na Corsou. Brazil Taekwondo Stichting ta contento cu e yudansa aki p’e team. 

Endy Croes a sera amistad cur Presidente 


di Partido Revoiucionario Vemocratico 
di Panama, Diputado Benicio Robinson 




AWE 

Mainta 


kf 


Aruba’^ 

Online New^a^i! 



RECIENTEMENTE Endy Croes, Presidente di Aruba 
Softball Bond, hunto cu Francisco Chipen Chirino, a rep- 
resenta Aruba na Congreso Mundial di WBSC (World 
Baseball and Softball Confederation) cual a tuma lugar na 
Botswana Africa. 

Durante e Congreso aki tambe tabatin diferente lidernan 
politico cu ta asocia nan mes cu deporte. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 20 Oct, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.40 

1.42 


1.44 

Zwitserse frank 
(per 100) 

CHF 

181.29 

182.01 


182.81 

Pond sterling 

GBP 

2.28 

2.33 


2.39 

Japanse yen 
(per 10.000) 

JPY 

155.95 

157.37 


158.95 

EURO 
(per 100) 

EUR 

208.58 

210.48 


212.60 

Deense kroon 
(per 100) 

DKK 

27.30 

28.02 


28.82 

Noorse kroon 
(per 100) 

NOK 

21.35 

22.07 


22.87 

Zweedse kroon 
(per 100) 

SEK 

20.81 

21.53 


22.33 



Presidente di Federacion di Baseball Panameño, Benicio 
Robinson, cu tambe ta Presidente di Partido Revolucionario 
Democratico di Panama, y tambe ta actual Diputado na 
Panama. 

30 di October 2016 tabatin eleccion p’e Comitee Ehecutivo 
Nacional di Partido Revolucionario Democratico, unda 
Benicio Robinson a bolbe wordo re-eligi como Presidente 
di e partido. 

“Mediante deporte nos a logra hiba combersacionnan hopi 
interesante riba temanan politico, serando asina un bon 
amistad pa futuro. 

Panama sigur tin hopi pa brinda. 

Networking ta keda algo importante y por tuma nota con 
mediante deporte, portanan ta habri pa aporta na bo pais den 
tur sentido di palabra.” Tabata palabranan di sr. Endy Croes. 

A keda palabra cu Benicio Robinson y Endy Croes lo bay tin 
un encuentro den lunanan nos dilanti pa asina por elabora 
extenso riba diferente tematica, entre otro deporte. 

Rib’e potret por aprecia. di robes pa drechi: Benicio Rob- 
inson, Presidente di Federacion di Baseball di Panama y 
Presidente di Partido Revolucionario di Panama, Endy 
Croes, Presidente di Federacion di Softball di Aruba y Danilo 
Velasco, Presidente di Federacion di Softball di Panama. 

Fundacion Lotto pa Deporte, AVB y ASU a uni pa sostene 


A lansa buki ^^Historia di Futbol di Aruba'^ 

E historia completo entre aña 1 909 pa 1 959 



FUNDACION Lotto pa Deporte (FLpD), Arubaanse Voetbal 
Bond (AVB) hunto cu Aruba Sport Unie (ASU), a anuncia cu hopi 
alegria y satisfaccion, un buki di historia di futbol na Aruba. 

E autor di e buki ta Francisco Vrolijk, kende a acerca AVB cu e idea 
pa lansa e publicacion, pa cual e organisacion di futbol a acepta 
mesora. 

A acerca e partnernan strategico, Fundacion Lotto pa Deporte y 
Aruba Sport Unie pa hunto nan carga e gastonan. 

E autor, Francisco Figaroa a conta cu desde aña 1999 el a cuminsa 
compila informacion y storianan di futbol local. 

E tabata duro, pasobra nunca ningun hende a skirbi detayadamente. 
Mester a bay bek den corantnan, cu ta yega te na aña 1940. 
Mester a biaha pa Corsou pa pasa den corantnan mas bieu, manera 
Amigoe di Corsou. 

A bay Baranquilla, Colombia pa verifica algun informacion adi- 
cional. 

A haya informacion na Hulanda for di Koninldijke Bibliotheek. 

“Loke a inspira mi, na 1999, tabata ora cu internet a yega Aruba. Mi 
mes no tabatin computer. Un cuña tabatin computer y internet. A 
bay busca informacion riba internet di baseball y futbol. Ey a topa 
cu un website special cu storia di futbol di casi tur pais di mundo, 
resultadonan, campeonnan, torneonan internacional, etc. Pero di 
Aruba no tabatin nada. Ma pensa di busca tur e informacionnan ald 
pa asina suministra e websitenan ey pa Aruba tambe por participa 
den e banco di dato. Nilo Croes, cu e tempo ey tabata Presidente 
di AVB, a duna mi e idea e ora pa en bes di mande riba website pa 
e publica un buki”, asina Francisco Figaroa a conta den su mesun 
palabranan. 

E buki lo ta na color y ta contene no menos di 310 pagina, cu mas 
o menos 250 potret y lo imprimi e publicacion na Imprenta Pana- 
mericana na Bogota, Colombia. 


E intencion ta pa despues, sldrbi un di dos edicion cu e historia di 
aña 1960 pa awor. 

Sheila Werleman a yuda den e layout pa garantisa un buki di 
calidad. 

Ta premira cu na comienso di December e buki lo sali. 

Ing. Richard Dijldaoff, Presidente di vVubaanse Voetbal Bond a 
sigura cu asina cu Francisco Vrolijk a presenta e idea na dje, cu el 
a aprob’e mesora. 

“Esald ta tipo di proyectonan cu nos kier aporta na dje mesora, 
pasobra e ta engrandece nos deporte, e ta percura pa no lubida 
nunca di unda nos a bin y ta corda nos di e caminda largo cu futbol 
a cana, pa nos por ta awe unda nos ta”. 

Mr. Di-Stefano Wernet RA a bisa “Nos ta masha orguyoso, spe- 
cialmente pa a forma e aliansa strategico den deporte di futbol, 
pasobra e ta hopi importante pa nos pais. Den pasado a marca his- 
toria y nos ta cla pa sigui marca historia. Deporte no ta solamente 
practica, sino estudio tambe. Ta importante pa sa e historia di e 
deporte, pa Bo sa di unda a bini pa por sa unda kier bay. Lesa ta 
laga bo bay padilanti”. 

Gerald Franca, Presidente di ASU tambe a mustra su satisfaccion 
pa e publicacion ald. 

E1 a bisa cu ASU semper tabata uni cu AVB, no ta pa casualidad 
cu e prome Presidente di AVB tabata e prome Presidente di ASU 
tambe. 

Futbol a marca historia den pasado y ainda ta sigui marca historia. 
E publicacion, segun Franca, ta contene detayenan importante den 
historia di futbol di Aruba, manera na aña 1952 na Helsinld, unda 
un Arubiano a score un gol pa e ekipo Antiano. 

“E buld aki ta un aporte na enrikece e deporte rey Futbol”, asina 
Jerry Franca a bisa. 

Sv Britannia/ 
Totai Finance 
ta empata cu 
La Fama 1-1* 





DIASABRA atardi den Centro Deportivo Guiller- 
mo Trinidad, SV Britannia/Total Finance a hunga su 
prome wega di campeonato 2017/18 contra La Fama. 
E aliniacion di Britannia/Bright Bakery tabata como 
lo siguiente: 

Arhur Werleman, Rodymar Paesch, Carl Geerman, 
Glembert Kock, Luis Murillo, Niño Ulises, Re- 
nier Paraez, Cristian Navarro, Myron Carrion, Wim 
Hoosthoek y Hugo Martina. 

E wega a cuminsa ariba un velocidad halto y ta Cris- 
tian Navarro cu ta comete un foul net p’afo di 16 y 
refree ta duna Ea Eama un freekick. 

E free kick a wordo cobra y e cuero ta suta den lata y 
akinan Sylvester Schwengle no ta pordona y ta manda 
La Eama ariba na di 5 minut di wega. 

Britannia/ Vitamalt ta reaciona mes ora y ta na di 
12 minut, cu Renier Paraez ta bay laga ariba banda 
robes y ta crusa e bala pa Hugo Martina, kende no 
ta pordona y ta empata e wega 1 -1. 

Den di dos tempo Britannia/Prisian Plag ta hasi algun 
cambio y nan ta pasa na domina e wega pero no ta 
logra anota e gol di victoria. 

Nos mester menciona cu actualmente e mihor me- 
dio campo cu tin na Aruba ta Johnatan Ruiz, Luis 
Estrada, Renier Paraez y Niño Nuñoz. 

Tambe den Britannia nos por a wak e hobenan Myron 
Carrion, Cristian Navarro, Carl Geerman y Arthur 
Werleman. 

E proximo wega di La Pama ta contra di Riverplate 
diasabra 28 di october, y di otro banda Britannia lo 
enfrenta RGA diabierna 27di october proximo. 

Playoff Heineken di Aruba Softball Bond AA den recta final 

Dialuna awor un pa tera y un pa lama di Spuiters vs Balashi Premuim 



CAMPEONATO Heineken di Aruba Softball Bond, dedica na 
baluartenan Bertha Wolf-Croes y Eugenio “Tan” Helder, ta den 
su recta final. 

Den categoria AA, ekiponan cu a clasifica # 3 y # 4 a enfrenta otro 
den un serie di best out of 3. 

Spuiters y Balashi Premuim, siman pasa a “splits” nan serie unda 
cada un a gana un wega pa empata e serie 1 -1. 

Awe dialuna pa 7:30 pm, riba veld di Dragon Hitters, lo bay tin 
un wega decisivo. 

Ganador lo continua p’e siguiente serie, mientras e perdedor lo yama 
ayo na campeonato 2017 y mester buska su suerte otro aña den 
campeonato 2018, cual ta premira cu lo bay ta un campeonato pisa. 

Pa Spuiters muy probablemente Angelo “Dang Dang” Arnold, lo 
bay ta riba monticulo y pa Balashi Premuim gran probabilidad cu 



lo ta Jean Carlos Gomez of Jorge Santana. 

Ta mustra di lo bira un wega hopi fuerte como cu ambos eldpo Ider 
pasa p’e siguiente buelta. 

Diamars 24 di october, cuminsando pa 7:15 pm, e siguiente buelta 
di playoff lo inicia. 

Pizza Hut Monsters, kendenan a perde 2 wega contra Royal Power 
den e promer tanda di playoff siman pasa, lo hunga un serie nobo 
di best out of 3 contra e ganador di dialuna, esta contra e ganador 
di Balashi vs Spuiters. 

E ganador di e serie di Pizza Hut Monsters, cual lo inicia diamars, 
lo pasa pa final pa enfrenta Royal Power Tat Fat den e serie final di 
best put of 5 pa disputa p’e corona maximo, esta campeon di Aruba. 

Aruba Softball Bond ta invita henter e pueblo di Aruba pa bin 
disfruta di weganan di playoff fast pitch. Softball a la carga! 



Expesicion 

den sludie di 
Waldy Simson 

DEN su studio, cu ta situa na Kas Ariba 
28 F na Santa Cruz, e artista polifacetico 
Waldy Simson ta duna awo un exposicion 
hopi special. 

Durante e exposicion hopi special ald, difr- 
ente obranan artistico di glas, papel, ceram- 
ica, pinturanan y bukinan lo wordo ofrece 
bou di condicionan hopi atractivo. 

Bishitantenan di e exposicion lo haya como 
regalo un copia di e poema ‘Hoop’. 

E poema a wordo skirbi dor di Simson y ta 
dedica na Nelson Mandela. 

E exposicion por wordo bishita dor di hasi 
un cita via telefon na 56265 81 of 585 7472. 

Fundacien CINEARUBA un biaha mas 
ta presenta su programanan cultural 



ROOFTOP Film Club y Shortcutz Aruba ta forma parti di 
fundacion CINEARUBA su programa socio-cultural pa medio di 
manifestacionnan cultural, entre otro cine (Cine ta arte y arte ta 
cultura). 

Tur esaki ta representa cultura tangibel cu ta contene un inventario 
di señanan y simbolonan. Señanan y simbolonan cu ta indicadoman 
poderoso di e balornan di un sociedad. 

Por ehempel e storia, idioma, uzo di accesorio of decoracion di es- 
cenario den e peliculanan di e Talentonan Emergente’ di Shortcutz 
Aruba, ta refleha e balornan social di comunidad. 

Ademas cu Shortcutz Aruba ta representa Amba su cultura tangibel, 
tambe e proyecto ta brinda n’e ‘talentonan emergente’ un plata- 
forma cu e posibilidad di por yega te Hulanda, Portugal, Alemania, 
Brazil of Hong Kong. 

Shortcutz Aruba ta forma parti di un network grandi di cual Amba 
t’esun prome den region. 

E network ta ofrece coneccion pa medio di Shortcutz Aruba entre 
e talentonan emergente y e profesionalnan di e industria creativo 
local y internacional. 


Pa luna di november CINEARUBA ta organisa un biaha mas e 
evento di Rooftop Eilm Club na Academy of Eine Arts and Design, 
y p’e luna di november lo tin e presentacion di ‘Heidi’, un pelicula 
masha special pa hopi. 

Ta trata di e version den imagen real di e anime Hapones ‘Heidi’ 
cu tabata masha popular na television. 

E pelicula a wordo filma na Suisa cu actornan real interpretando 
tur e personahenan manera ta conoci den e anime series. 

Rooftop Eilm Club ta un proyecto unico riba su mes, pa prome biaha 
por experiencia un pelicula riba dak di un edificio den un ambiente 
relax, comodo, unda cu den compania di famia y amistadnan, e 
publico por disfruta di peliculanan clasico internacional y local. 
‘Heidi’ den Rooftop Film Club lo ta riba diasabra 11 di november 
2017, porta lo habri pa 7’or di anochi y e pelicula mes lo inicia pa 
7:30. 

Luga ta Academy of Fine Arts and Design, Aruba cu ta situa na 
Oostraat #2, ex-Brenchie. Ticket pa ‘Heidi’ ta obtenibel na Basari 
na Ponton #76, y pa mas informacion bishita fundacion CINEA- 
RUBA su pagina riba Eacebook. 

Rooftop Film Club ta conta cu colaboracion di Academy of Fine 
7\rts and Design. 

Aruba lo competi den e compeonoto mundiol di domino no Corsou 



RECIENTEMENTE Amba Domino Bond a ricibi un invitacion 
for di Federacion Internacional di Domino pa asisti n’e Mundial 
di Domino 2017, cu e aña aki lo tuma lugar na nos hermana isla 
di Corsou. 

Despues di algun luna di preparacion, Aruba Domino Bond tin su 
seleccion debidamente prepara p’e campeonato mundial aki. 

Pa varios aña Aruba ta afilia n’e Federacion Mundial di Domino. 

Den e ultimo 3 añanan, Aruba a sa di participa cu resultadonan 
sumamente satisfactorio obteni den e campeonatonan mundial 
aki, e dos ultimonan a wordo teni na San Juan, Puerto Rico y Or- 
lando, Florida. Mester bisa cu Aruba lo biaha cu un delegacion di 
22 hungador, den cual algun sumamente experencia cu den pasado 
ya caba a competi den tres Mundial. 

Banda di e participacion, Aruba Domino Bond lo atende varios 


compromiso n’e Campeonato Mundial aki. 

Presidente di Aruba Domino Bond, sra. Soraida Boekhoudt, 
conhuntamente cu Vice-Presidente sr. Andy Farro, y tesorero sr. 
Anthony Trimon lo ta atende varios reunion y curso durante di e 
Mundial. E congreso anual di e Federacion Mundial di Domino, 
FID lo ser atendi pa Presidente di Aruba Domino Bond, sra. So- 
raida Boekhoudt. 

Durante di e congreso aki lo eligi un President nobo pa Federacion 
International di Domino. Tambe lo tin votacion riba e siguiente 
cede di e Campeonato Mundial 2018, cu lo tuma lugar of na Santo 
Domingo, of na Russia. 

Un danki sigur na Lotto, e Loteria di Aruba pa medio di Comision 
di Subsidio cu a subsidia e biahe di e delegacion di Aruba p’e campe- 
onato mundial di domino na Corsou y alabes tambe e congreso cu 
e Presidente di Aruba Domino Bond lo tin cu atende. 

Addonsito y George cu Quiznight 3 



MANERA un tradicion cu a start aña pasa, Addon- 
sito Croes y George Winterdaal tin nan Quiznight 3. 
Tur diamars anochi 8:00 na Aruba Racquet Club, 
nan ta presenta nan quiz. Segmentonan manera 
Arubanita, Splica den 1 minuut y Berdad of Falso ta 
pone e gruponan competi contra otro pa na final di 
e anochi saca un ganador. 

P’e siman cu a pasa e grupo Westpunt Wizzards a 
bira ganador di siman uno. Un y tur ta ser invita pa 
bin cu grupo di 4 of 5 hende tur diamars anochi. 
Mas informacion por yama 561-6151 of 560-2626. 




r' 


www. Eacebook.com/awemainta 


Q Qnline 

Awe dialuna 23 di october 201 7 


Apertura di MFA Savaneta ta un Realidad 



MFA di pueblo di Savaneta a cuminsa su fase di construccion na 
Mei di aña 2016 y awe, dialuna 23 di October 2017, ta habri ofi- 
cialmente. 

E fase aki a sigui un periodo di preparacion hopi extenso y como 
parti di un vision cu tabata inclui MFAnan pa Noord, Paradera, 
Sta. Cruz, San Nicolas y Savaneta. 

Manera cada un di e MFAnan prome cu esun di Savaneta, e arki- 
tecto mester tabata tin un conexion cu e districto. 

Den caso di Savaneta un hoben arkitecto di Savaneta, Serge Thi- 
jsen, a keda encarga pa crea e concepto cu awe a cristalisa den un 
hoya di proyecto pa pueblo di Savaneta. 

E di tres MFA riba nos isla ta bay ofrece multiple servicio publico, 
ademas di fungi como punto di encuentro social y cultural. 

E servicio principal cu ta bay haya un localidad nobo den e MFA 
ta Hulpbestuurskantoor di Savaneta. 

Cu un facilidad mucho mas placentero y planifica, cu tanto e tra- 


hado como e cliente den mente, Hulpbestuurskantoor ta bay tin e 
tur herment na su disposicion pa duna un miho servicio y den un 
ambiente mucho mas adecua pa un y tur. 

Omar Harms di Ministerio di Asuntonan General a splica cu banda 
di Hulpbestuurskantoor, entre otro Servicio di Impuesto, cafetaria 
y biblioteca, ta bay establece nan mes den e facilidad aki na MFA 
Savaneta. 

E vision di un MFA den cada districto ta un vision di Gabinete 
Mike Eman, cu tabatin como meta mehora e servicionan publico 
cu ta y por wordo duna. 

Importante den tur esald ta cu for di den fase di planning, a pone 
hopi enfasis pa sa e necesidad y deseonan particular di habitantenan 
di cada districto. 

Prome Minister Mike Eman, ta invita pueblo di Aruba henter, 
pero particularmente habitantenan di Savaneta y besindario p’e 
ceremonia oficial di apertura di e facilidad multifuncional aki na 
Savaneta, cu ta tuma luga dialuna 23 di october pa 7’or di anochi. 


ATENCION! 

PARTICIPACION 



AWEMainta ta acepta publicacion di comunicado di prensa (press 
release) acompaña cu foto digital asumiendo cu e persona of e instan- 
cia cu a somete e comunicado di prensa pa publicacion tin derecho 
of autoridad pa publica of usa e material digital cu a ser somete pa 
publicacion. 

E presentacion di e comunicado di prensa pa publication den AWE- 
Mainta ta ensera cu e persona of instancia ta asegura cu e tin derecho 
of autoridad pa publica e material digital y cu e ta acepta sin ningun 
reserva pa indemnifica y proteha AWEMainta por completo contra 
di cualkier demanda of causa pa daño y prehuicio cu ta ser alega con- 
tra AWEMainta pa motibo di cualkier violacion di derecho di autor, 
cuallder otro derecho intelectual of otro derecho civil of contractual. 


Gerencia 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Mi ke alabá SEÑOR tur tempo, 

Su alabanza lo no kita fo'l mi boca, 
Mi alma ta gloria den SEÑOR, 

Laga humildenan bin tende y gosa. 
Canta grandesa di SEÑOR huntu cu mi, 
ban alabá SU Nombertur huntu! 
Salmo 34 


Conforme cu boluntad di Dios, 
nos ta anuncia fayecimento di: 



Beatrice Mariana Conquet 

Mihorconoci como"Bea"of"Be" 

7-01-1938-t16-10-2017 
Na nomber di su: 

Yiunan: Humphrey Conquet y esposa 

Mickel Conquet 

Rumannan: Bila Eleonora y famia 

tCelso y Angela Conquet -Jacobs y famia 

Robertina Conquet 

Angelica Gibbs y famia 

Anna Ignacio y famia 

Jeannette Vink y famia 

Nietonan: Ruben, Brandon, Ashlin, Angéle 

Sobrino-y sobrinana: Joycelyne y Junior Silvania, 
Rose-mary y Kenneth Eleonora y rumannan, 
Sheraida y Mariella Julen, Rasheedahi Tani Ignacio, 
Khalilah y Jayden Harington, Deborah y Bryan 
Vink, Francois Conquet. 

Primo- y primanan: Editha Cathalina, Angel Rosina 
y rumannan, Wilma Hodge y famia, Lucio Rosina y 
rumannan, Mildred Conquet y famia, Filomena 
Alves-Conquet, Lica Brion, Mildred Rosina y 
rumanan, Lorry Rosina 

Demas famia na Aruba y Curaçao : Conquet, Brion, 
Martina, Betsy, Westerhout, Wespel, Felicia, Leolina 

Kier invita ex-coleganan di HHoliday-lnn, Centro di 
Bario Playa Pabao, Grupo di Oracion: Misioneros 
de Jesus, Grupo di Tai-Chi. 

Acto di despedida lo tuma lugar na Aurora Funeral 
Home diamars 24 oktober 2017 di 9'or pa 11 'or di 
aminta. Despues cremacion lo tuma lugar den 
seno familiar. 


Condolencia lo tuma lugar na Aurora Funeral 
Home dialuna 23 di oktober 2017 di 7'or pa 9br di 
anochi. 


Na lugar di krans y flor lo tin un box disponibel pa 
Grupo di Oracion Misioneros de Jesus. 

Despues di cremacion lo no por ricibi bishita di 
condolencia na cas. 


Disculpa nos si den nos tristesa nos por a lubida 
cualkier familiar of conocirnan. 



Cumana 76 
Oranjestad.Aruba 
Tel: 588-6699 
Fax: 588-6698 
Cel: 593-0857/560-1403 


"Señorta mi wardador, mi'n tin fálta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa". 

Salmo: 23 


Nos ta anuncia cu a fayece inesperadamente: 



Priscila Carolina Hernandez 

*06-02-1973 - t18-10-2017 

Acto di entiero lo wordo anuncia despues. 

Adres pa condolencia: Hooiberg # 29-B di 7'or pa 
9'or di anochi. 





(^merd 




Cumana 76 
Oranjestad.Aruba 
Tel: 588-6699 
Fax: 588-6698 
Cel: 593-0857/560-1403 


Gradicimen to / in vitacion 


Pa medio di esaki famia kier a gradici tur esnan cu 
di un manera of otro a mustra nan atencion 
fayecimento y entiero di: 



Filomena (Mena) 
Croes-Boekhoudt 

Gradicimento ta bay especial na tur su famia, 
bisiña, amistad y conocirnan. Boso presencia na e 
momentonan doloroso y dificil aki tabata un gran 
consuelo pa nos. 

Alaves nos kier a invita pa 3 Santo Sacrificio di Misa 
cu lo tuma lugar Dialuna 23 october, diahuebs 26 
october, diabierna 27 october 2017 pa 7'or di 
anochi na misa Santa Filomena na Paradera 

Boso presencia lo ta altamente aprecia. 



Cumana 76 
Oranjestad,Aruba 
7 Tel: 588-6699 

f Fax: 588-6698 

/ Cel: 593-0857/560-1403 


Señor ta mi wardador, mi'n tin fálta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza na nos curazon, pero 
conforme cu 

boluntad di Dios nos ta participa fayecimento di: 



Willem George Enser 

Mihor conoci como: Zuurtje 
*14-11-1953--f21-10-2017 
Acto di entiero lo wordo anuncia despues. 







Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento/invitacion 


Pa medio di esaki famia Briesum y Lampe kier a 
gradici tur esnan cu di un manera of otro a mustra 
nan atencion fayecimento y despedida y entiero di 
nos mama stima: 



Graciela "Chela" Ridderstap 

Gradicimento ta bay especial na tur su famia, 
bisiña, Amistad y conocirnan, zusternan di 
S.A.B.A.(Palisia) pa e pasenchi y cuido di nos Mama 
stima"Chela". 

Alaves nos kier a invita pa 3 Santo Sacrificio di Misa 
cu lo tuma lugar Dialuna 23 october, diaranzon 25 
october, diabierna 27 october 2017 pa 7'or di 
anochi na misa Inmaculada Concepcion na 
Sta.Cruz. 

Diabierna despues di misa lo tin un Rosario na cas 
di"Chela" 

Boso presencia lo ta altamente aprecia. 

Na nomber di su yiunan y demas famia. 

Turta tira falta riba nan Gobierno.... 

Castigo fuerte pa grupo di Venezolano cu a bin haci negoshi di arma 


WILLEMSTAD - Carvin Servania, Al- 
berto Montero y Manuela Flores (Venezo- 
lanonan permaneciendo ilegal na Córsou), 
Jeandre Jansen y tambe Jason Browne a 
presentá den sala di Corte diabierna acusá 
di a haci nan mes culpabel na traficacion 
di arma di candela. Ta trata aki di 2 pistol 
Bareta i Glock. 

Tabata dia 4 di jiili 2017 cu Jason Browne 
a asercá Jeandre Jansen y pidié pa hacié un 
fabor pa transport’é debi cu gasolin den su 
auto a caba. 

A cambio p’e fabor Jeandre Jansen lo haña 
25 florin. Jeandre Jansen, chofer di e vehi- 
culo Kia a bay di acuerdo y a pasa busca 
Jason Browne, pero a bay dal un buélta den 
Gosieweg, caminda el a para bebe un serbes. 
Djey a sosodé cu no solamente Jason Browne 
kende a pidi cabei boto, sino tambe 2 Vene- 
zolano, kendenan ta Alberto Montero y 
Manuela Flores a drenta e auto di Jeandre 
Jansen. 

Nan a core bay San Lucas y aki un di e 
Venezolanonan a baha for di e auto tuma 
un tas serca un persona cu tabata sintá den 
un auto Toyota. 

Polisnan ya n’e momentu ey tabatin Jeandre 
Jansen y su amigonan na bista, pero djey 
Jeandre Jansen cu su auto Kia coló scur a 
sigui pa Californiaweg. Aki ta biba Carvin 
Servania, kende a haña e encargo di Jason 


Browne pa warda e tas cu despues a resultá 
di ta contené armanan di candela. 

Polisnan sinembargo a cay aden y a coge e 
armanan den beslag. E acusado Jeandre Jan- 
sen a insisti cu e no tabata sa absolutamente 
nada di e armanan di candela, loke enbérdad 
no a keda probá tampoco. 

Polisnan a sigui cómbersacionnan di tapa di 
e acusadonan y di ningun manera Jeandre 
Jansen no a resultá culpabel den e sentido 
cu tabatin palabracion cuné tocante di e 
armanan di candela. 

Un di e Venezolanonan constantemente 
tabata referi n’e situacion politico financiero 
deplorabel na Venezuela pa mustra cu e ta 
aki unicamente pa haña un cos di haci y no 
pa haci malo. 

E tin un senora na estado cu pronto lo duna 
lus, como tal e mester di placa. 

Remarcabel ta cu ultimamente cada Vene- 
zolano cu presentá pa cualkier delito den 
sala di Corte mesora ta sapatiá pisá y crea 
un ‘berinche’ pa ta trata tur manera pa crea 
duele y comprension pa nan situacion. 
Enfin, di tur manera a resultá cu e dos Vene- 
zolanonan ald ta den negoshi y traficacion 
di arma di candela. 

Eiscal mr. Koert tabata amplio den splica e 
situacion y a referi debidamente na cómb- 
ersacionnan di tap cu autoridadnan a tene 


entre e culpabelnan, mustrando claramente 
cu Jason Browne t’e persona clave den e 
hechonan castigabel cometi, den coopera- 
cion estrecho cu e 2 Venezolanonan Alberto 
Montero y Manuela Leal Flores. 

Pero Carvin Servania, siendo un firstoffend- 
er a faya barbaramente, tumando e armanan 
serca Jason Browne pa warda. 

Chofer di e auto, Jeandre Jansen, kende a 
transportá e acusadonan tóg no ta sali liber 
como cu aki ta trata di negoshi y traficacion 
di arma di candela, ademas e tin un pasado 
cu husticia riba su nómber. 

Fiscal a demandá e siguiente castigonan: P’e 
2 Venezolanonan ilegalmente na Córsou, 
Alberto Montero y Manuela Leal Flores 36 
luna di prizon incondicional y Jason Browne 
(e headman) tambe 36 luna di prizon in- 
condicional. 

Pa Carvin Servania un castigo di prizon 
di 36 luna di cua 6 luna condicional y fi- 
nalmente pa chofer di e auto Kia 18 luna 
incondicional. 

E abogadonan pa defensa tabata señora mr. 
Marije Vaders, señora mr. Olga Lodowica, 
señora mr. Martiza Becher, señora mr. T.E. 
Smeulders y señor mr. M.A. Engels. 

Huez mr. Mauritsz de Kort a keda cu dia 10 
di novémber e ta dicta sentencia, e Huez a 
demostrá necesidad pa studia e caso profun- 
damente promé cu dicta sentencia. 


Mas investigacion Jamaicaweg 

Ministerio Pubilico kier pa mas testigo bin dilanti 

WILLEMSTAD - Diferente testigo a méldo nan mes relacioná cu un yamada di Ministerio 
Publico (OM) Corsou dia 2 di óctober, relacioná cu tiramento den Jamaicaweg di dia 7 
di augustus 2017. Un yamada cu OM ta bolbe ripiti awe. 

Mientrastanto mas investigacion a keda haci. 

E team investigativo di “TGO Jamaicaweg” a establece cu e SUV color preto cu tabata 
envolvi den e tiramento, tabata un KIA Sportage cu a keda hortá dia 4 di juni 2017 y 
tabata originalmente un otro color. 

A bin descubri e SUV preto mas lat anochi kimá na “Shut” na altura di bario di Sero 
Eortuna. 

N’e tiroteo den Jamaicaweg 7 di augustus 2017 pegá cu “Toko Ghow” a baha 3 pa 4 per- 
sona for di e SUV colo preto. Nan a baha for di e SUV y a basha bala riba un grupo di 
hende cu tabata celebrá un cumpleaños. 5 Persona a perde nan bida debi n’esald. 

E investigashon ta ser ehecutá dor di un asina yamá Team Grootschalig Onderzoek (TGO) 
dor di Polis di Górsou (KPG). 

Testigonan cu a mira e incidente, of tin mas informacion tocante e SUV hortá cu a ser 
usá, ta ser invitá pa drenta den contakto y yama telefon 917 of e liña anonimo 108. 
Ministerio Publico ta haci tur posibel pa busca e culpabelnan di e crimen y pa trece nan 
dilanti un Huez pa nan ser huzgá. 



Cumana 76 
Oranjestad,Aruba 
/ Tel: 588-6699 

f Fax: 588-6698 

Cel: 593-0857/560-1403 


Señor, bo a guiami segun bo plan y na final bo a 
tuma mi den bo gloria, 

Laga tur locual cu mi encontra na caminda ta 
bunita, 

laga tur locual cu mi laga atras keda bunita. 

Cu inmenso tristesa nos ta participa fayecimento 
inespera di: 



Sharline Evelyn Flanegien 

Mihorconoci como"Shar" 

*28-03-1976-117-10-2017 

Acto di entiero lo wordo anuncia despues 

WILLEMSTAD - Diabiérne dia 20 di óctober ultimo Prome Minister 
Eugene Rhuggenaath, hunto otro mandatarionan, miembro di Parlamento, 
representatenan di Partido Democrat y famia Jonckheer a pone krans n’e es- 
tatua di Dr. Efrain Jonckheer, p’asina duna honor na tur loke e gran hómber 
aki a nificá pa Córsou. 


Den operacion pa connbati arnna.... 

Pelis a cenfiscá 
des arma y a 
haci un detencien 




Armanandikandela(pistol) 
konfiskánaRhederslust20-10-2017 


Durante di un ceremonia córtico pero sincero, Prome Minister Rhuggenaath, 
famia di sr. Efrain Jonckheer y representantenan di Partido Democrat ta hiba 
algun palabra y mustra respét p’e logronan riba caminda di autonomia cu sr. 
Jonckheer a duna su aporte na dje. 

Shen aña pasá, riba e fecha aki, Efrain Jonckheer a nace na Córsou. 

Na 1946 e tabata miembro di e comision den Parlamento di Antia cu a pre- 
sentá un peticion na Reina Wilhelmina tocante mas autonomia pa Antia. 

E tabata miembro di e delegacion Antiano di Conferencianan di Mesa Rondó 
na 1984 y den e periodo di 1952 te cu 1954. 

Riba dia 15 di decémber 1954, Efráin Joncldbeer a firma na Den Haag, na 
nómber di Antia, Statuut di Reino Hulandes. 

Cu esaki el a yuda forma historia di nos pais riba e caminda pa nos bira partner 
igual den Reino Hulandes. 

Efráin Jonddbeer tabata e promé Minister Presidént di Antia y el a keda den 
e funcion aki pa no menos cu 13 aña, durante 4 gabinete consecutivo. 
Despues el a fungi 3 aña como Minister Plenipotenciario pa Antia na Den 
Haag. Sr. Jonckheer a fayece riba 30 di maart 1987 na Den Haag. 


WILLEMSTAD - Recientemente Minister di Hus- 
ticia a institui un Comando pa combati e problema 
di posecion ilegal di arma di candela na Córsou. 
Den e cuadro aki, diasabra den oranan di mainta 
un team conhunto di investigacion a detené un 
sospechoso y a confiscá dos arma di candela y un 
cantidad chikito di marihuana. 

Diabierne alrededor di 06.00 or mainta e Team ariba 
mencioná - despues di un investigacion - a tene un 
entrada hudicial den un cas na Rhederlust en conex- 
ion cu posicion ilegal di arma di candela. N’e cas na 
Rhederlust a haña y confiscá: 2 Pistol, un cantidad 
chikito di marihuana. 

N’e sitio a detené e hómber sospechoso Colombiano 
di 35 aña di edad, pa violacion di Ley di Arma. 

A presentá e sospechoso dilanti di un Fiscal auxiliar 
kende a ordená su encarselacion pa mas investigacion. 
E accionnan aki ta continuá. 

Noticia Internacional 


Donald Trump ta bisa cu Merca ta 
totalmente prepara pa enfrenta 
e amenasanan di Noord Korea 



“BO lo keda impacta di mira con totalmente prepara nos ta caba, 
den caso si nos lo mester ta”, ta loke cu Trump a expresa den un 
programa matutino di e cadena Fox News, refiriendo su mes n’e 
tension creciente cu ta existi entre Merca cu Noord Korea, cu a subi 
di tono rond di e programa nuclear di Pyongyang. “Nos ta asina 
bon prepara cu lo bo no kere”, e Presidente mericano a bolbe sigura. 

E1 a indica cu e no ta sigur di con e tension entre e pais norkoreano 
y e nacion mericano lo sigui desaroya. 

Trump a protagonisa un intercambio verbal cu e lider norkoreano, 
Kim Jong-Un, durante e ultimo lunanan. 

Di su parti, Noord Korea a hasi un serie di lasamentonan di misilnan 
y seis prueba nuclear, desafiando varios sancion di e Organisacion 
di Nacionnan Uni. 

E mandatario mericano tambe a destaca su relacion cu e Gobierno 
di China, di cual el a opina cu ta uno es excepcional, y a eloga e 
principal aliado di Pyongyang pa yuda Merca dor di reforsa e san- 
cionnan contra Noord Korea. 

“E ta pa China, ami pa Merca”, tabata e comentario di Presidente 
Trump rib’e Presidente chino Xi Jinping. 

“Pero nos un hopi bon, mi lo bisa cu un excepcional relacion. Y 
China realmente ta yudando nos pa loke ta Noord Korea”, el Presi- 
dente mericano a sigui bisa. 

Diadomingo e ex Presidente mericano, Jimmy Caarter, a bisa den 
un entrevista cu el a duna The New York times, cu e lo ta dispuesto 
di bay Noord Korea den nomber di Cas Blanco pa purba di caba 
cu e tensionnan existente cu Pyongyang. 


Warda Cosla na Puerto 
Rico ta haya mas di 250 
bolo cu a hundi dor di e 


paso di orcan Maria 



CAPITAN di Warda Costa pa Puerto Rico y US Virgin Islands, 
Eric lOng, a informa cu te ainda nan a logra identifica 250 boto 
cu a hundi causa pa orcan Maria, y ta tumando medida pa evita 
problemanan ambiental. 

King a indica den un conferencia di prensa cu mayoria di e bo- 
tonan ey ta ubica den e parti di costa oost y zuid di e isla, y cu 
nan ta trahando den colaboracion cu autoridanan local pa evita 
problemanan medio ambiental. 

E funcionario a enfatisa den e hecho cu ta trata di botonan di 
un grandura relativamente chikito, pa loke e leak di gasolin den 
principio no lo mester provoca dañonan n’e medioambiente na 
un gran escala. 

Tambe el a informa cu e 22 wafnan comercial di Puerto Rico, 
mas esnan di Saint Thomas y Saint Croix, ta habri caba despues 
cu nan mester a sera dor di e paso di e orcan. 

Warda Costa mericano ta traha den colaboracion cu e Depar- 
tamento di Recursonan Natural y e Agencia di Proteccion Am- 
biental di Puerto Rico. 

“Warda Costa ta sigui traha activamente cu e Agencia Federal 
pa e Maneho de Emergencia, EEMA, y e Gobierno di Puerto 
Rico den apoyo n’e esfuersonan di recuperacion ps tur e ciu- 
dadanonan”, Ta loke Capitan King a bisa. 

Integrante Donovan " Donn " Henriquez 

Mi ta cla pa laga mi 
bos resona cu 10AK 



UN otro integrante di e banda lOAIC ta e hoben di 28 aña 
Donovan “Donn” Henriquez. 

E ta sinti cu e ta fortuna y p’esey e ta agradecido na Dios pa e 
Talento cu e tin. 

Semper musica tabata cerca den su kring di amistad. 

Donn Henriquez a cuminsa den e mundo di RAP cu su 13 aña 
y hunto cu amigonan di bario. 

Mas despues el a cera conoci cu colega artista Jonathan Thiel 
por medio di amigo mutuo, Maurice Maduro, y asina nan a 
cuminsa graba. 

“Mau por cierto ta un di mi miho amigonan y cual ta semper 
den mente y curason for di comienso di mi carera artistico”, 
asina el a expresa. 

E prome grupo oficial cu el a forma parti di dje tabata “ Game 
Over”. 

Aldnan ta caminda el a cera conoci cu Giendrick Boeldaoudt 
(T- Drick), kende e ta considera tambe como un di su miho 
amigonan. 

Tur caminda cu nan bay of topa, semper nan ta papia e mes un 
idioma cual ta musica. 

E tempo ey T-Drick tabata producer di e Grupo y di cual a sigui 
te dia di awe como tal. 

Su talento y dedicacion na cada artista y sigur na Donovan 
Henriquez ta haci cu e confiansa den su trabou a prevalece pa 
asina ainda e ta bisa cu e ta su Producer. 

E Hit mas grandi di Game Over tabata “GAME OVER- E mu- 
cha ey”. 

E cantica aki tabata forma parti di e exitoso banda popular 
Upgrade Music, cual el a feature tres exito grandi cu nan. 
Despues di esey Donn Henriquez a tuma un break chikito pa 
dedica un poco na deporte rey futbol y un poco tambe na gym, 
pero semper cu e inkietud y musica den mente. 

Un acercamento y idea nobo a nace na momento cu Jurick 
Salomon a propone pa forma parti di un proyecto nobo. 

Pa forma parti di un banda nobo, energia nobo pa Aruba y el 
a dicidi di tuma e reto aki cu e conviccion di duna lo miho di 
su mes. 

Esaki ta e nomber: 1OAIC ” One Of A Kind. Pronto lo bay tin 
tema musical nobo den bos di Donovan Henriquez y cu boso 
sosten e temanan lo bira exitonan grandi. 

“Danki Aruba pa acepta nos caba cu tanto cariño”. 

Lansamenlo di 

ARUBA DOET 2018 



DIAHUEBS ultimo den un ambiente festivo a tuma lugar e 
lansamento di ARUBA DOET 2018. 

Si, CEDE Aruba hunto cu Oranje Fonds ta organisa riba diabierna 
9 y diasabra 10 di maart 2018, pa di seis biaha consecutivo, e 
evento boluntario mas grandi na Aruba: ARUBA DOET. 



Representantenan di diferente fundacion, scol, centro di bario, 
centro di cuido, club di deporte y grupo di scouting, tabata presente 
durante e anochi aki. 

Durante e lansamento di ARUBA DOET 2018, Director di CEDE 
Aruba, Daniel Tecklenborg, hunto cu e cordinadornan di ARUBA 
DOET 2018, Marieke Dijlonan y Thixianne Wever, a duna un 
presentacion cortico tocante ARUBA DOET. 

Tambe a presenta e grupo di coordinador y embahadornan cu 
lo sostene e organisacionnan social cu nan proyecto pa ARUBA 
DOET 2018, y stimula henter comunidad pa pone man na obra 
pa un of parti di dia boluntariamente. 

Despues a rifa diferente premionan bou di e organisacionnan 
presente. 

Premionan cu e organisacionnan por haci uzo di nan rib’e dianan 
di ARUBADOET 2018. Premionan cortesia di Kooyman, Subway, 
Pico Bello, Aruba Aloe y Maggy’s Aruba. 

Un danki special na Trampolin pa Trabao, Fantastic Gardens, A 
Touch of Steel Aruba y Garrick Lacle p’e tremendo decoracion, 
snack, servicio, ambiente y potretnan durante e lansamento di 
ARUBADOET2018. 

Pa mas informacion tocante ARUBA DOET 2018, por bishita e 
website di ARUBA DOET www.arubadoet.com, of sigui nos riba 
Facebook. 

Tambe por tuma contacto cu e team di ARUBA DOET na 582- 
7666 of manda un e-mail na info.arubadoet@gmail.com 

